ddrg/super_eurlex huggingface dataset:
Komission asetus (ETY) N:o 1385/83, annettu 27 päivänä toukokuuta 1983, tavaroiden luokittelusta yhteisen tullitariffin alanimikkeeseen 21.02 C II



Virallinen lehti nro L 141 , 01/06/1983 s. 0043 - 0043

Suomenk. erityispainos Alue 2 Nide 3 s. 0186

Espanjank. erityispainos: Luku 02 Nide 10 s. 0009

Ruotsink. erityispainos Alue 2 Nide 3 s. 0186

Portugalink. erityispainos: Luku 02 Nide 10 s. 0009



KOMISSION ASETUS (ETY) N:o 1385/83, annettu 27 päivänä toukokuuta 1983, tavaroiden luokittelusta yhteisen tullitariffin alanimikkeeseen 21.02 C II EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa kuorittujen, itämättömien ja paahdettujen ohranjyvien, joita voidaan käyttää panimoteollisuudessa oluen värjäämiseen ja maustamiseen sekä kahvinkorvikkeena, luokittelua tariffiin koskevia säännöksiä, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 21.02 kuuluvat muun muassa paahdetut kahvinkorvikkeet, kyseisellä tuotteella, vaikka sitä voidaankin käyttää oluen värjäämiseen ja maustamiseen, on nimikkeen 21.02 paahdetun kahvinkorvikkeen ominaisuudet; tästä nimikkeestä on syytä valita alanimike 21.02 C II, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Kuoritut, itämättömät ja paahdetut ohranjyvät, joita voidaan käyttää panimoteollisuudessa oluen värjäämiseen ja maustamiseen sekä kahvinkorvikkeena, on luokiteltava yhteisen tullitariffin alanimikkeeseen 21.02 Kahvi-, tee- ja mateuutteet, -esanssit ja -tiivisteet sekä näihin uutteisiin, esansseihin tai tiivisteisiin perustuvat valmisteet; paahdettu sikurijuuri ja muut paahdetut kahvinkorvikkeet sekä niiden uutteet, esanssit ja tiivisteet: C. paahdettu sikurijuuri ja muut paahdetut kahvinkorvikkeet: II. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 1983. Komission puolesta Karl-Heinz NARJES Komission jäsen (1) EYVL N:o L 172, 22.7.1968, s. 1 (2) EYVL N:o L 72, 18.3.1983, s. 3 (3) EYVL N:o L 14, 21.1.1969, s. 1
KOMISSION ASETUS (ETY) N:o 111/84, annettu 13 päivänä tammikuuta 1984, tavaroiden luokittelusta yhteisen tullitariffin alanimikkeeseen 37.02 B



Virallinen lehti nro L 015 , 18/01/1984 s. 0018 - 0018

Suomenk. erityispainos Alue 2 Nide 4 s. 0028

Espanjank. erityispainos: Luku 02 Nide 10 s. 0198

Ruotsink. erityispainos Alue 2 Nide 4 s. 0028

Portugalink. erityispainos: Luku 02 Nide 10 s. 0198



KOMISSION ASETUS (ETY) N:o 111/84, annettu 13 päivänä tammikuuta 1984, tavaroiden luokittelusta yhteisen tullitariffin alanimikkeeseen 37.02 B EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin tuotetta, joka on rei'ittämättömänä taipuisana läpinäkyvänä filminä rullilla, joiden leveys on noin 1,3 metriä ja joka koostuu muovisesta valoherkästä aineesta, joka on kiinnitetty polyesterikalvolle ja päällystetty polyeteenikerroksella ja jota tuotetta käytetään painettujen piirien valmistukseen, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3333/83(3), liitteenä olevan yhteisen tullitariffin nimikkeeseen 37.02 kuuluvat valottamattomat valoherkät rulla- ja laakafilmit, myös rei'itetyt, kyseinen tuote on valokuvauskäyttöön tarkoitettu tuote, joka on valoherkkänä filminä luokiteltava nimikkeeseen 37.02; tästä nimikkeestä on syytä ottaa huomioon alanimike 37.02 B, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Tuote, joka on rei'ittämättömänä taipuisana läpinäkyvänä filminä rullilla, joiden leveys on noin 1,3 metriä ja joka koostuu muovisesta valoherkästä aineesta, joka on kiinnitetty polyesterikalvolle ja päällystetty polyeteenikerroksella ja jota tuotetta käytetään painettujen piirien valmistukseen, on luokiteltava yhteisen tullitariffin alanimikkeeseen 37.02 Säteilyherkät rulla- tai laakafilmit, valottamattomat, myös rei'itetyt: B. joiden leveys on suurempi kuin 35 mm. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä tammikuuta 1984. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 313, 14.11.1983, s. 1
KOMISSION ASETUS (ETY) N:o 1250/84, annettu 4 päivänä toukokuuta 1984, asetuksen (ETY) N:o 804/68 5 c artiklassa tarkoitetun maito- ja maitotuotealan maksun määrän vahvistamisesta



Virallinen lehti nro L 120 , 05/05/1984 s. 0014 - 0014

Suomenk. erityispainos Alue 3 Nide 17 s. 0123

Espanjank. erityispainos: Luku 03 Nide 30 s. 0158

Ruotsink. erityispainos Alue 3 Nide 17 s. 0123

Portugalink. erityispainos: Luku 03 Nide 30 s. 0158



KOMISSION ASETUS (ETY) N:o 1250/84, annettu 4 päivänä toukokuuta 1984, asetuksen (ETY) N:o 804/68 5 c artiklassa tarkoitetun maito- ja maitotuotealan maksun määrän vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon asetuksen (ETY) N:o 804/68 5 c artiklassa tarkoitetun maksun soveltamisen yleisistä säännöistä maito- ja maitotuotealalla 31 päivänä maaliskuuta 1984 annetun neuvoston asetuksen (ETY) N:o 857/84(), ja erityisesti sen 11 artiklan a kohdan, sekä katsoo, että asetuksen (ETY) N:o 804/68 5 c artiklassa säädetään maksusta, joka jokaisen maidon tai muun maitotuotteen tuottajan tai ostajan on maksettava vuosittaista viitemäärää suuremmista määristä; tämän maksun tasot vahvistetaan asetuksen (ETY) N:o 857/84 1 artiklassa, ja komission on määritettävä maksun tasot mainitun asetuksen 11 artiklan mukaisesti, ON ANTANUT TÄMÄN ASETUKSEN: 1 artikla Asetuksen (ETY) N:o 857/84 1 artiklan 1 kohdassa tarkoitetun maksun määrät on vahvistettava: - 20,57 ECUun 100 kilogrammaa maitoa kohden ja maidoksi muutettua määrää kohden sovellettaessa menetelmää A, - 27,43 ECUun 100 kilogrammaa maitoa kohden ja maidoksi muutettua määrää kohden sovellettaessa menetelmää B, - 20,57 ECUun 100 kilogrammaa maitoa kohden ja maidoksi muutettua määrää kohden, silloin kun kyseessä on myynti suoraan kulutukseen. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 2 päivään huhtikuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä toukokuuta 1984. Komission puolesta Poul DALSAGER Komission jäsen () EYVL N:o L 90, 1.4.1984, s. 13
Neuvoston asetus (ETY) N:o 1556/84, annettu 4 päivänä kesäkuuta 1984, rasva-alan yhteisestä markkinajärjestelystä annetun asetuksen N:o 136/66/ETY muuttamisesta



Virallinen lehti nro L 150 , 06/06/1984 s. 0005 - 0005

Suomenk. erityispainos Alue 3 Nide 17 s. 0146

Espanjank. erityispainos: Luku 03 Nide 30 s. 0246

Ruotsink. erityispainos Alue 3 Nide 17 s. 0146

Portugalink. erityispainos: Luku 03 Nide 30 s. 0246



NEUVOSTON ASETUS (ETY) N:o 1556/84, annettu 4 päivänä kesäkuuta 1984, rasva-alan yhteisestä markkinajärjestelystä annetun asetuksen N:o 136/66/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että elintarvikeapupolitiikkaa ja -hallintoa koskevan asetuksen (ETY) N:o 3331/82() 3 artiklan 1 kohdan ensimmäisessä alakohdassa säädetään, että tällaiseksi avuksi tarkoitetut tuotteet hankitaan yhteisten markkinajärjestelyjen puitteissa säädettyjen sääntöjen ja menettelyjen mukaisesti, rasva-alan osalta olisi annettava oliiviöljyn ja muiden kasviöljyjen hankkimiseen aiheelliset säännöt ja menettelyt, ja tämän vuoksi olisi muutettava asetus N:o 136/66/ETY(), sellaisena kuin se on viimeksi muutettuna asetuksella (ETY) N:o 1101/84(), ON ANTANUT TÄMÄN ASETUKSEN: 1 artikla Lisätään asetukseen N:o 136/66/ETY 36 a artikla seuraavasti: "36 a artikla 1. Elintarvikeapuna toimitettava oliiviöljy ostetaan yhteisön markkinoilta tai saadaan interventioelinten hallussaan pitämistä varastoista. Edellä 1 artiklan 2 kohdan b alakohdassa tarkoitetut elintarvikeapuna toimitettavat kasviöljyt ostetaan yhteisön markkinoilta. 2. Kiireellisissä tapauksissa, tai jos tuotteita ei ole saatavissa yhteisön markkinoilla, 1 kohdassa tarkoitetut tuotteet voidaan ostaa kehitysmaasta. 3. Neuvosto vahvistaa määräenemmistöllä komission ehdotuksesta perusteet tuotteiden hankkimiselle ja erityisesti perusteet, joiden mukaisesti ostetaan yhteisön markkinoilta tai päätetään interventioelinten hallussaan pitämän oliiviöljyn käytöstä. 4. Yksityiskohtaiset säännöt elintarvikeapuna toimitettavien tuotteiden hankkimisesta ja toimittamisesta annetaan 38 artiklassa säädettyä menettelyä noudattaen." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä kesäkuuta 1984. Neuvoston puolesta Puheenjohtaja J. DELORS () EYVL N:o C 327, 1.12.1983, s. 8 () EYVL N:o C 77, 19.3.1984, s. 106 () EYVL N:o L 352, 14.12.1982, s. 1 () EYVL N:o 172, 30.9.1966, s. 3025/66 () EYVL N:o L 113, 28.4.1984, s. 7
KOMISSION ASETUS (ETY) N:o 2107/84, annettu 23 päivänä heinäkuuta 1984, rapsin-, rypsin- ja auringonkukansiementen interventiokeskuksista annetun asetuksen (ETY) N:o 1726/82 muuttamisesta toisen kerran



Virallinen lehti nro L 194 , 24/07/1984 s. 0020 - 0021

Suomenk. erityispainos Alue 3 Nide 17 s. 0227

Espanjank. erityispainos: Luku 03 Nide 31 s. 0182

Ruotsink. erityispainos Alue 3 Nide 17 s. 0227

Portugalink. erityispainos: Luku 03 Nide 31 s. 0182



KOMISSION ASETUS (ETY) N:o 2107/84, annettu 23 päivänä heinäkuuta 1984, rapsin-, rypsin- ja auringonkukansiementen interventiokeskuksista annetun asetuksen (ETY) N:o 1726/82 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1556/84(), ja erityisesti sen 24 artiklan 2 kohdan, ottaa huomioon rapsin-, rypsin- ja auringonkukansiementen interventiokeskuksista 30 päivänä kesäkuuta 1982 annetun komission asetuksen (ETY) N:o 1726/82(), sellaisena kuin se on muutettuna asetuksella (ETY) N:o 2142/82(), sekä katsoo, että asetuksessa (ETY) N:o 1726/82 vahvistetaan luettelo yhteisön interventiokeskuksista, kyseisten siementen tuotannon kehityksen vuoksi olisi valittava muita interventiokeskuksia; tämän takia olisi muutettava kyseisten keskusten luetteloa, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1726/82 liite tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1984. Komission puolesta Poul DALSAGER Komission jäsen () EYVL N:o 172, 30.9.1966, s. 3025/66 () EYVL N:o L 150, 6.6.1984, s. 5 () EYVL N:o L 189, 1.7.1982, s. 64 () EYVL N:o L 226, 31.7.1982, s. 1 LIITE INTERVENTIOKESKUKSET: A. Rapsin- ja rypsinsiemenille Belgia - Floreffe Tanska - Århus - Kööpenhamina - Haderslev - Odense - Rønne Saksan liittotasavalta - Augsburg - Bamberg - Düsseldorf - Hampuri - Mannheim - Plochingen - Regensburg - Würzburg Ranska - Agen - Auxerre - Bordeaux - Bourges - Châlons-sur-Marne - Chartres - Châteauroux - Dijon - Dunkerque - Gennevilliers - La Pallice - Le Pouzin - Lyon - Metz - Poitiers - Rouen - Saint-Quentin - Strasbourg - Toulouse - Vesoul Kreikka - Komotini Irlanti - Dublin Italia - Genova Alankomaat - Groningen - Rotterdam Yhdistynyt kuningaskunta - Cambridge - Hull - Leith - Liverpool - Oxford - Tilbury B. Auringonkukansiemenille Ranska - Agen - Angers - Auxerre - Beaucaire - Blois - Bordeaux - Bourges - Clermont-Ferrand - Dijon - La Pallice - Le Pouzin - Poitiers - Strasbourg - Toulouse Kreikka - Komotini Italia - Campobasso - Foggia - Grosseto - Macerata - Perugia - Siena
Komission asetus (ETY) N:o 3330/84, annettu 28 päivänä marraskuuta 1984, raakatupakka-alan interventiossa käytettävistä keruukeskuksista sekä jalostus- ja varastointikeskuksista annetun asetuksen (ETY) N:o 2468/72 muuttamisesta



Virallinen lehti nro L 311 , 29/11/1984 s. 0012 - 0015

Suomenk. erityispainos Alue 3 Nide 18 s. 0071

Espanjank. erityispainos: Luku 03 Nide 32 s. 0202

Ruotsink. erityispainos Alue 3 Nide 18 s. 0071

Portugalink. erityispainos: Luku 03 Nide 32 s. 0202



KOMISSION ASETUS (ETY) N:o 3330/84, annettu 28 päivänä marraskuuta 1984, raakatupakka-alan interventiossa käytettävistä keruukeskuksista sekä jalostus- ja varastointikeskuksista annetun asetuksen (ETY) N:o 2468/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70 (), sellaisena kuin se on viimeksi muutettuna asetuksella (ETY) N:o 1461/82 (), ottaa huomioon tietyistä raakatupakka-alan interventiota koskevista yleisistä säännöistä 20 päivänä heinäkuuta 1970 annetun neuvoston asetuksen (ETY) N:o 1467/70 () ja erityisesti sen 1 artiklan, sekä katsoo, että komission asetuksessa (ETY) N:o 2468/72 (), sellaisena kuin se on viimeksi muutettuna Kreikan liittymisasiakirjalla, määritellään asetuksen (ETY) N:o 1467/70 1 artiklassa tarkoitetut keruukeskukset ja jalostus- ja varastointikeskukset, olisi otettava huomioon Kreikan tupakan tuotantoalueiden suuri lukumäärä; interventioon tarjotun tupakan toimittamisen helpottamiseksi olisi joidenkin keskusten kaukaisen sijainnin ja joillakin alueilla vallitsevan kuljetustilanteen vuoksi tarpeen täydentää säädettyjen keruukeskusten luetteloa Kreikan osalta lähempänä korjuupaikkoja sijaitsevilla keskuksilla, joissa on mahdollisuus väliaikaiseen varastointiin, keruukeskusten ja jalostus- ja varastointikeskusten luetteloa on muutettu useaan otteeseen; selvyyden vuoksi vaikuttaa suotavalta laatia uusi liite, joka korvaa asetuksen (ETY) N:o 2468/72 liitteen, ja tässä asetuksessa säädetyt toimenpiteet ovat raakatupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2468/72 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 1984. Komission puolesta Poul DALSAGER Komission jäsen ()()()() () EYVL N:o L 94, 28.4.1970, s. 1 () EYVL N:o L 164, 14.6.1982, s. 27 () EYVL N:o L 164, 27.7.1970, s. 32 () EYVL N:o L 267, 28.11.1972, s. 1 LIITE ">TAULUKON PAIKKA> "
Neuvoston asetus (ETY) N:o 3565/84, annettu 18 päivänä joulukuuta 1984, Euroopan talousyhteisön ja Israelin valtion sopimuksen kolmannen lisäpöytäkirjan tekemisestä



Virallinen lehti nro L 332 , 20/12/1984 s. 0001 - 0001

Suomenk. erityispainos Alue 11 Nide 11 s. 0166

Espanjank. erityispainos: Luku 11 Nide 21 s. 0100

Ruotsink. erityispainos Alue 11 Nide 11 s. 0166

Portugalink. erityispainos: Luku 11 Nide 21 s. 0100



NEUVOSTON ASETUS (ETY) N:o 3565/84, annettu 18 päivänä joulukuuta 1984, Euroopan talousyhteisön ja Israelin valtion sopimuksen kolmannen lisäpöytäkirjan tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että olisi hyväksyttävä Euroopan talousyhteisön ja Israelin valtion sopimuksen kolmas lisäpöytäkirja, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Israelin valtion sopimuksen kolmas lisäpöytäkirja. Pöytäkirjan teksti on tämän asetuksen liitteenä. 2 artikla Neuvoston puheenjohtaja tekee kolmannen lisäpöytäkirjan 5 artiklassa määrätyt ilmoitukset(1). 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1984. Neuvoston puolesta Puheenjohtaja P. BARRY 284A1220(01) N:o L 332/2 20.12.84 (1) Neuvoston pääsihteeristö julkaisee kolmannen lisäpöytäkirjan voimaantulopäivän Euroopan yhteisöjen virallisessa lehdessä.
Neuvoston asetus (ETY) N:o 743/85, annettu 21 päivänä maaliskuuta 1985, pöytäkirjan, joka koskee Euroopan talousyhteisön sekä Kaakkois-Aasian järjestön jäsenmaiden, Indonesian, Malesian, Filippiinien, Singaporen ja Thaimaan, välisen yhteistyösopimuksen laajentamista koskemaan Brunei Darussalamin valtiota, tekemisestä



Virallinen lehti nro L 081 , 23/03/1985 s. 0001 - 0001

Suomenk. erityispainos Alue 11 Nide 11 s. 0179

Espanjank. erityispainos: Luku 11 Nide 21 s. 0251

Ruotsink. erityispainos Alue 11 Nide 11 s. 0179

Portugalink. erityispainos: Luku 11 Nide 21 s. 0251



NEUVOSTON ASETUS (ETY) N:o 743/85, annettu 21 päivänä maaliskuuta 1985, pöytäkirjan, joka koskee Euroopan talousyhteisön sekä Kaakkois-Aasian järjestön jäsenmaiden, Indonesian, Malesian, Filippiinien, Singaporen ja Thaimaan, välisen yhteistyösopimuksen laajentamista koskemaan Brunei Darussalamin valtiota, tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että taloudellisten ulkosuhteiden tavoitteidensa saavuttamiseksi Euroopan talousyhteisön olisi hyväksyttävä pöytäkirja yhteisön ja Kaakkois-Aasian järjestön (ASEANin) jäsenmaiden välisen yhteistyösopimuksen laajentamisesta koskemaan Brunei Darussalamin valtiota, ON ANTANUT TÄMÄN ASETUKSEN: 1 artikla Hyväksytään yhteisön puolesta pöytäkirja Euroopan talousyhteisön ja ASEANin jäsenmaiden välisen yhteistyösopimuksen laajentamisesta koskemaan Brunei Darussalamin valtiota. Pöytäkirjan teksti on tämän asetuksen liitteenä. 2 artikla Neuvoston puheenjohtaja ilmoittaa, että pöytäkirjan voimaan saattamiseksi tarvittavat menettelyt on saatu päätökseen yhteisön osalta(2). 3 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä maaliskuuta 1985. Neuvoston puolesta Puheenjohtaja G. ANDREOTTI (1) EYVL N:o C 72, 18.3.1985, s. 109 (2) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.
Komission asetus (ETY) N:o 906/85, annettu 2 päivänä huhtikuuta 1985, muiden eläinten kuin vasikoiden rehuksi tarkoitetun julkisesti varastoidun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta



Virallinen lehti nro L 097 , 04/04/1985 s. 0027 - 0027

Suomenk. erityispainos Alue 3 Nide 18 s. 0161

Espanjank. erityispainos: Luku 03 Nide 34 s. 0109

Ruotsink. erityispainos Alue 3 Nide 18 s. 0161

Portugalink. erityispainos: Luku 03 Nide 34 s. 0109



KOMISSION ASETUS (ETY) N:o 906/85, annettu 2 päivänä huhtikuuta 1985, muiden eläinten kuin vasikoiden rehuksi tarkoitetun julkisesti varastoidun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 591/85(), ja erityisesti sen 7 artiklan 5 kohdan, ottaa huomioon maatalousalalla sovellettavasta valuuttakurssista 20 päivänä toukokuuta 1983 annetun neuvoston asetuksen (ETY) N:o 1223/83(), sellaisena kuin se on viimeksi muutettuna asetuksella (ETY) N:o 855/84(), ja erityisesti sen 4 artiklan 3 kohdan, sekä katsoo, että komission asetusten (ETY) N:o 368/77() ja (ETY) N:o 443/77(), sellaisina kuin ne ovat viimeksi muutettuina asetuksella (ETY) N:o 298/85(), mukaisesti interventioelimet myyvät ennen 1 päivää elokuuta 1983 julkiseen varastoon tuotua rasvatonta maitojauhetta, tämän ikävaatimuksen täyttävän tuotteen rajalliset vielä käytettävät määrät huomioon ottaen on syytä laajentaa edellä mainitut myynnit koskemaan ennen 1 päivää syyskuuta 1983 varastoon tuotua rasvatonta maitojauhetta, jotta tämä toimenpide voidaan toteuttaa tavanomaisesti, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 368/77 1 artiklassa ja asetuksen (ETY) N:o 443/77 1 artiklan päivämäärä "1 päivää elokuuta 1983" päivämäärällä "1 päivää syyskuuta 1983". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä huhtikuuta 1985. Komission puolesta Frans ANDRIESSEN Varapuheenjohtaja ()()()()()()() () EYVL N:o L 148, 28.6.1968, s. 13 () EYVL N:o L 68, 8.3.1985, s. 5 () EYVL N:o L 132, 21.5.1983, s. 33 () EYVL N:o L 90, 1.4.1984, s. 1 () EYVL N:o L 52, 24.2.1977, s. 19 () EYVL N:o L 58, 3.3.1977, s. 16 () EYVL N:o L 33, 6.2.1985, s. 5